stanford-oval/wikipedia huggingface dataset:
วัดนางพิมพ์ (จังหวัดสมุทรสงคราม)

| วัดนางพิมพ์ |
| --- | --- |

ชื่อสามัญ: วัดนางพิมพ์, วัดตาทองยายพิมพ์, วัดยายพิมพ์
ที่ตั้ง: ตำบลบางขันแตก อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนางพิมพ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม ติดต่อกับตำบลปลายโพงพาง และตำบลสวนหลวงทำเลที่ตั้งมีคลองโพงพาง คลองขุดประชาชมชื่นและลำประโดง เป็นเส้นขนาน พื้นดินของวัดได้พังลงคลองไปมาก รวมทั้งพื้นดินของอุโบสถหลังเก่าไปด้วย
วัดนางพิมพ์เป็นวัดโบราณ ไม่ทราบผู้ใดเป็นคนสร้าง เริ่มเป็นวัดเมื่อ พ.ศ. 2300 มีเรื่องเล่ามานานว่า วัดนางพิมพ์โบราณมีสภาพทรุดโทรมาก สามีภรรยา 2 คน ชื่อ ตาทองกับยายพิมพ์ เป็นตระกูลมั่งคั่งในแถวถิ่นนี้ ได้มาปฏิสังขรณ์และจัดสร้างอุโบสถ ซึ่งหลังเก่ารื้อไปแล้วและเสนาสนะที่หักพังให้ดีขึ้น ชาวบ้านจึงเรียกวัดนี้ว่า วัดตาทองยายพิมพ์ ชื่อตาทองหายไปเหลือแต่ วัดยายพิมพ์ และกลายมาเป็น "วัดนางพิมพ์" จนถึงปัจจุบัน วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511
โบราณวัตถุในวัด ได้แก่ พระประธานในพระอุโบสถซึ่งประดิษฐานมากับพระอุโบสถหลังเก่า หอพระไตรปิฎกมีหน้าจั่วมีลวดลายสวยงามมาก และมีธรรมาสน์เทศน์สร้างแบบมณฑป
ลักษณะไฟ

สัญลักษณ์และคำย่อลักษณะไฟ
ลักษณะไฟ หรือ ลักษณะแสง หรือ ลักษณะแสงไฟ (อังกฤษ: Light characteristic) คือคุณสมบัติที่ทำให้สามารถระบุลักษณะเฉพาะของไฟนำทางได้ ด้วยคำอธิบายแบบกราฟิกและข้อความที่ระบุถึงลำดับและสีของไฟนำทางบนแผนที่เดินเรือและทำเนียบไฟพร้อมสัญลักษณ์บนแผนที่สำหรับ ประภาคาร เรือทุ่นไฟ ทุ่น หรือเครื่องหมายทางทะเลที่มีแสงไฟติดอยู่ แสงที่ต่างกันเนื่องจากใช้ สี ความถี่ และรูปแบบไฟที่แตกต่างกัน ซึ่งนักเดินเรือสามารถจำแนกได้ว่าเป็นไฟแบบใดจากเครื่องหมายใด
คำย่อ

ในขณะที่ลักษณะของไฟสามารถอธิบายได้เป็นข้อความร้อยแก้ว เช่น "กระพริบวับเดี่ยวเป็นสีขาวทุก ๆ สามวินาที" ทำเนียบไฟและคำอธิบายประกอบแผนที่เดินเรือจะใช้ตัวย่อ ซึ่งสัญลักษณ์ตัวย่อจะต่างกันเล็กน้อยจากทำเนียบไฟฉบับหนึ่งกับอีกฉบับหนึ่ง โดยมีการเพิ่มหรือลดจุด แต่โดยทั่วไปจะมีรูปแบบที่คล้ายกับรายการดังต่อไปนี้ (ดูตัวอย่างได้ในภาพด้านขวา)
คำย่อของประเภทไฟ เช่น "Fl." คือ ไฟวับเดี่ยว (flashing) "F." คือ ไฟนิ่ง (fixed)
สีของไฟ เช่น "W" คือ สีขาว (white), "G" คือ สีเขียว (green), "R" คือ สีแดง (red), "Y" คือ สีเหลือง (yellow), "Bu" คือ สีน้ำเงิน (blue) หากไม่ได้ระบุสี โดยปกติจะเป็นสีขาว
ระยะเวลาของรอบกระพริบ เช่น "10s" คือ 10 วินาที (seconds)
บางครั้งมีการเพิ่มตัวแปรเพิ่มเติม คือ
ไฟสูงเหนือระดับทะเลบนแผนที่ (โดยปกติจะขึ้นอยู่กับความสูงของน้ำ) เช่น "15m" คือ 15 เมตร (meters)
ระยะกำหนดการเห็นไฟ เช่น "10M" คือ 10 ไมล์ทะเล (nautical miles)
ตัวอย่างที่สมบูรณ์ของลักษณะไฟคือ "Gp Oc (3) W 10s 15m 10M" โดยหมายความว่า ไฟวาบหมู่ 3 ครั้ง เกิดขึ้นซ้ำในทุก ๆ 10 วินาที ไฟเป็นสีขาว ไฟสูงเหนือระดับทะเลบนแผนที่ 15 เมตร และระยะกำหนดการเห็นไฟ 10 ไมล์ทะเล
รูปแบบไฟ > ไฟนิ่ง

ไฟนิ่ง (Fixed light) ย่อว่า "F" เป็นไฟที่ส่องต่อเนื่องและสม่ำเสมอ
รูปแบบไฟ > ไฟวับ

ไฟวับ (Flashing light) คือไฟที่เป็นจังหว่ะซึ่งมีระยะเวลารวมของความสว่างสั้นกว่าระยะเวลาของความมืด และแสงวับของไฟมีระยะเวลาเท่ากันหมด โดยปกติจะใช้กับไฟวับจังหว่ะเดียวซึ่งจะทำให้เห็นไฟกระพริบเพียงจังหว่ะเดียววนซ้ำอย่างสม่ำเสมอ ซึ่งกรณีนี้จะเรียกโดย่อว่า "Fl" นอกจากนี้คำนี้ยังใช้ได้กับไฟวับในรูปแบบชุดที่วนเป็นชุดอย่างสม่ำเสมอเช่นกัน ซึ่งในกรณีนี้จะใช้ตัวย่อคือ "Fl (2)" หรือ "Gr Fl (2)" สำหรับไฟวับชุดละ 2 ครั้ง การใช้งานในอีกรูปแบบคือในรุปแบบจังหว่ะเพิ่มเติม ซึ่งเป็นชุดที่ต่อเนื่องกันและมีการวับไฟต่างกัน เช่น "Fl" (2+1) หมายถึงไฟวับชุดแรก 2 ครั้ง ตามมาด้วยชุดต่อไป 1 ครั้ง
ในบางกรณีในการใช้งาน เมื่อใช้ไฟวับยาวเกิน 2 วินาที ไฟดังกล่าวจะถูกเรียกว่า "ไฟวับยาว" (Long flashing) ตัวย่อคือ "L.Fl"
หากความถี่ในการวับสูง (มากกว่า 30 ถึง 50 ครั้งต่อนาที) ไฟนี้จะเรียกว่า "ไฟวับเร็ว" ดูรายละเอียดได้ด้านล่าง
รูปแบบไฟ > ไฟวาบ

ไฟวาบ (Occulting light) คือไฟที่เป็นจังหวะซึ่งมีระยะของความสว่างในแต่ละช่วงนานกว่าระยะเวลาของความมืด พูดอีกอย่างก็คือมันตรงข้ามกับไฟวับซี่งมีระยะของความมืดนานกว่าระยะเวลาของความสว่าง มีลักษณะเหมือนปิดไฟกระพริบ แทนที่จะเป็นเปิดไฟกระพริบ เช่นเดียวกับไฟวับที่สามารถใช้ใช้ไฟวาบในการวาบไฟแค่ช่วงเดียว หรือสามารถจัดกลุ่มและทำซ้ำอย่างสม่ำเสมอได้ ย่อได้ว่า "Oc" จัดเป็นกลุ่ม Oc (3) หรือหมู่ประกอบกัน Oc (2+1)
คำว่าบดบังถูกนำมาใช้เนื่องจากแต่เดิมทีจังหว่ะไฟนั้นได้มาจากการใช้กลไก (เช่น การโรลลิ่งชัตเตอร์หรือการใช้ฉากตั้งกั้น) ในการบังแสงเป็นระยะจากการมองเห็น
รูปแบบไฟ > ไฟช่วงเท่า

ไฟช่วงเท่า (Isophase light) ย่อว่า "Iso" เป็นไฟที่มีช่วงคาบสว่างและคาบมืดยาวเท่ากัน คำนำหน้ามาจากภาษากรีก iso- แปลว่า  "same" (เหมือนกัน)
รูปแบบไฟ > ไฟวับเร็ว

ไฟวับเร็ว (Quick light) ย่อว่า "Q" เป็นกรณีพิเศษของไฟวับที่มีความถี่สูง (มากกว่า 30 หรือ 50 ครั้งต่อนาที) ซึ่งหากถ้าลำดับของการกระพริบถูกขัดจังหว่ะด้วยช่วงมืดซ้ำ ๆ กันเป็นประจำซึ่งมีระยะเวลาที่คงที่และนาน ไฟนั้นจะแสดงแบบ "วับเร็วเป็นห้วง ๆ" (Interrupted quick) หรือย่อว่า "I.Q"
บางครั้งก็ใช้สัญลักษณ์แบบกลุ่มที่คล้ายคลึงกับไฟวับและไฟวาบ เช่น Q (9)
ในบางครั้ง อาจเกิดไฟวับด้วยความเร็วที่แตกต่างกันอีกระหว่าง ไฟวับ (มากกว่า 50 แต่น้อยกว่า 80 ครั้งต่อนาที) ไฟวับเร็วมาก (Very quick) (ตั้งแต่ 80 แต่ไม่เกิน 160 ครั้งต่อนาที ย่อว่า "V.Q") และ ไฟวับเร็วที่สุด (Ultra quick) (ตั้งแต่ 160 ครั้งต่อนาทีขึ้นไป ย่อว่า "U.Q") ซึ่งสามารถใช่ร่วมกับสัญลักษณ์การขัดจังหว่ะ เช่น V.Q (9) คือกลุ่มไฟวับเร็วมากหนละ 9 ครั้ง ซึ่งลักษณะของไฟวับเร็วยังสามารถนำไปใช้กับลักษณะแบบอื่นได้อีก เช่น VQ (6) LFl คือไฟวับเร็วมากหนละ 6 ครั้ง และตามด้วยไฟวับยาว
รูปแบบไฟ > ไฟรหัสมอร์ส

ไฟรหัสมอร์ส (Morse code light) ย่อว่า "Mo" คือไฟที่มีลักษณะของแสงที่มีระยะในการวับและวาบที่แตกต่างกันอย่างชัดเจน (จุดและขีด) จัดเป็นกลุ่มเพื่อแสดงอักขระหรืออักษรในรหัสมอร์ส ตัวอย่างเช่น "Mo (A)" คือไฟซึ่งแต่ละช่วงจะแสดงแสงวับในช่วงสั้น ๆ (จุด) ตามด้วยแสงวาบซึ่งนานกว่า (ขีด) ซึ่งเป็นรหัสมอร์สของ "A" ·–
รูปแบบไฟ > ไฟนิ่งและวับ

ไฟนิ่งและวับ (Fixed and flashing) ย่อว่า "F. Fl" เป็นไฟนิ่งที่มีความเข้มต่ำและมีไฟวับที่มีความเข้มสูงแทรกเข้ามา
รูปแบบไฟ > ไฟสลับ

ไฟสลับ (Alternating) ย่อว่า "Al" เป็นไฟที่แสดงสีสลับกัน ตัวอย่างเช่น "Al WG" จะแสดงไฟสีขาว (White) และสีเขียว (Green) สลับกัน
ชนิดของไฟ

| ชนิดของไฟ | ลักษณะไฟ | อักษรย่อ | คำจำกัดความ | ตัวอย่าง | ตัวอย่างไฟ |
| --- | --- | --- | --- | --- | --- |
| 1. ไฟนิ่ง (Fixed) |  | F | ไฟที่สว่างต่อเนื่อง สม่ำเสมอ | F R |  |
2. ไฟวาบ (Occulting) ระยะเวลาในการสว่างในแต่ละคาบเวลาจะมากกว่าช่วงมืด และระยะเวลาช่วงมืดแต่ละคาบจะเท่ากัน
|  | 2.1 วาบ | Oc | ช่วงมืดที่เกิดขึ้นซ้ำสลับกับช่วงสว่างอย่างสม่ำเสมอ | Oc R 6s |  |
|  | 2.2 วาบหมู่ | Oc(x) | กลุ่มช่วงมืดที่เกิดขึ้นซ้ำสลับกับช่วงสว่างอย่างสม่ำเสมอ | Oc(2) G 8s |  |
|  | 2.3 วาบหมู่ผสม | Oc(x+y) | ไฟจะคล้ายกับไฟวาบหมู่ ยกเว้นแค่ช่วงต่อเนื่องจะมีช่วงมืดแต่ละคาบที่ต่างกัน | Oc(2+3) W 18s |  |
| 3. ไฟช่วงเท่า (Isophase) | 3. ไฟช่วงเท่า (Isophase) | Iso | ระยะเวลาของช่วงสว่างและช่วงมืดเท่ากัน | Iso R 4s |  |
4. ไฟวับ (Flashing) ไฟที่มีความยาวของความสว่างน้อยกว่าความยาวของความมืด โดยที่แสงสว่างจะมีการกระพริบในอัตราที่เท่ากันสม่ำเสมอ
|  | 4.1 วับ | Fl | ไฟวับที่วับซ้ำ ๆ กันอย่างสม่ำเสมอในอัตราความเร็วที่ต่ำกว่า 50 ครั้งต่อนาที | Fl G 5s |  |
|  | 4.2 วับยาว | L.Fl | ไฟวับที่มีมีความยาวมากกว่า 2 วินาที และวนไปอย่างสม่ำเสมอ | L.Fl W 10s |  |
|  | 4.3 วับหมู่ | Fl(x) | ไฟวับที่วับซ้ำ ๆ กันเป็นหมู่อย่างสม่ำเสมอ | Fl(3) R 15s |  |
|  | 4.4 วับหมู่ผสม | Fl(x+y) | คล้ายกับการวับหมู่ แต่มีการวับแตกต่างกันหลายรูปแบบ | Fl(2+1) W 15s |  |
5. ไฟวับเร็ว (Quick) การวับไฟซ้ำ ๆ ด้วยความถี่ระหว่าง 50 ถึง 79 ครั้งต่อนาที
|  | 5.1 วับเร็ว | Q | การวับเร็วที่เกิดขึ้นซ้ำ ๆ อย่างสม่ำเสมอ | Q W |  |
|  | 5.2 วับเร็วหมู่ | Q(x) | กลุ่มการวับเร็วตามจำนวนที่กำหนดและเกิดขึ้นซ้ำ ๆ อย่างสม่ำเสมอ | Q(3) G 9s |  |
|  | 5.3 วับเร็วเป็นห้วง ๆ | I.Q | ลำดับของไฟวับที่ขัดเป็นประจำด้วยช่วงมืดคงที่ซึ่งมีระยะเวลาเป็นห้วง ๆ ยาวซ้ำ ๆ กันสม่ำเสมอ | I.Q R 14s |  |
6. ไฟวับเร็วมาก (Very quick) การวับไฟซ้ำ ๆ ด้วยความถี่ระหว่าง 80 ถึง 159 ครั้งต่อนาที
|  | 6.1 เร็วมาก | VQ | ไฟวับเร็วมากที่กระพริบซ้ำ ๆ กันอย่างสม่ำเสมอ | VQ W |  |
|  | 6.2 วับเร็วมากเป็นหมู่ | VQ(x) | การวับไฟเป็นหมู่ตามจำนวนที่กำหนดและวนอย่างสม่ำเสมอ | VQ(3) G 4s |  |
|  | 6.3 วับเร็วมากเป็นห้วง ๆ | I.VQ | จังหว่ะของไฟวับที่ถูกขัดจังหว่ะด้วยช่วงมืดเป็นห้วง ๆ อย่างสม่ำเสมอ | I.VQ R 9s |  |
7. ไฟวับเร็วที่สุด (Ultra quick) การวับไฟซ้ำ ๆ ด้วยความถี่เท่ากับหรือมากกว่า 160 ครั้งต่อนาที
|  | 7.1 เร็วที่สุดอย่างต่อเนื่อง | UQ | ไฟวับเร็วที่สุดที่กระพริบอย่างต่อเนื่องซ้ำ ๆ กันต่อเนื่อง | UQ W |  |
|  | 7.2 เร็วที่สุดเป็นห้วง | I.UQ | ไฟวับเร็วที่สุดที่ถูกขัดจังหวะอย่างสม่ำเสมอเป็นห้วงด้วยช่วงมืด | I.UQ R 6s |  |
| 8. ไฟรหัสมอร์ส (Morse code) | 8. ไฟรหัสมอร์ส (Morse code) | Mo(x) | ไฟวับที่มีช่วงระยะเวลาที่แตกต่างกันอย่างเห็นได้ชัด และถูกรวมกันกลุ่มกันเพื่อประกอบเป็นอักขระตั้งแต่หนึ่งตัวขึ้นในในระบบรหัสมอร์ส | Mo(K) G 6s |  |
| 9. ไฟนิ่งและวับ (Fixed and flashing) | 9. ไฟนิ่งและวับ (Fixed and flashing) | F.Fl | ไฟที่รวมระหว่างไฟความเข้มแสงคงที่กับไฟที่มีความเข้มแสงมากกว่าเข้าด้วยกัน โดยส่วนของไฟวับมีลักษณะตามที่อธิบายไปข้างต้น | F.Fl Y 5s |  |
| 10. ไฟสลับ (Alternating) | 10. ไฟสลับ (Alternating) | Al | ไฟที่แสดงสีต่าง ๆ สลับกันไป หมายเหตุ - ไฟสลับสามารถใช้ร่วมกับไฟส่วนใหญ่ในคลาสก่อนหน้าได้ | Al WR 3s |  |
ดูเพิ่ม

ประภาคาร
การนำร่อง
โคมไฟบังคับทิศ
บรรณานุกรม

ทำเนียบไฟและทุ่นในน่านน้ำไทย พ.ศ. 2556 (PDF). กรมอุทกศาสตร์ กองทัพเรือ. 2556.[ลิงก์เสีย]
Light List, Volumes 1-7. United States Coast Guard. - Glossary to Aids of Navigation Terms  in any of the volumes
Limits of List of Lights, Pubs. 110–116. United States National Geospatial-Intelligence Agency. p. XII - Characteristics of Lights, in any of the volumes
Glossary of Lighthouse Terms
แหล่งข้อมูลอื่น

U.S. ATON light characteristic terms illustrated
กลไกการบังแสงของนาฬิกาที่เคยใช้งานอยู่ที่ประภาคารเกาะโคเค็ต
วัดนาตาขวัญ

| วัดนาตาขวัญ |
| --- | --- |


ที่ตั้ง: ตำบลนาตาขวัญ อำเภอเมืองระยอง จังหวัดระยอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนาตาขวัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาตาขวัญ อำเภอเมืองระยอง จังหวัดระยอง มีเนื้อที่ 32 ไร่
วัดนาตาขวัญได้รับอนุญาตสร้างวัดเมื่อประมาณ พ.ศ. 2200 ได้ประกอบพิธีผูกพัทธสีมาประมาณ พ.ศ. 2270 ชื่อของวัดมาจากตาผู้หนึ่งชื่อ ตาขวัญ ไม่มีภรรยาและบุตร มีที่นามาก เป็นผู้มีศรัทธาในบวรพระพุทธศาสนาจึงมอบที่นาของตนให้สร้างเป็นวัด ชาวบ้านจึงเรียกกันติดปากว่า "วัดนาตาขวัญ" ประวัติอีกแหล่งหนึ่งระบุว่า ตาขวัญ คหบดีเจ้าของที่นาผู้มีจิตศรัทธาในบวรพระพุทธนาเป็นผู้บริจาคที่ดินให้สร้างวัดขึ้นเมื่อปี พ.ศ. 2335 ชาวบ้านจึงได้เรียกชื่อวัดตามชื่อผู้บริจาคที่ดินว่า "วัดนาตาขวัญ" วัดได้รับพระราชทานวิสุงคามสีมา เมื่อปี พ.ศ. 2514
อุโบสถหลังเก่า สร้างขึ้นเมื่อใดไม่ปรากฏหลักฐานแน่ชัด ลักษณะเป็นอาคารก่ออิฐถือปูน ผังรูปสี่เหลี่ยมผืนผ้าหลังคาเครื่องไม้ลดชั้นมุงกระเบื้องว่าวซ้อนกัน ไม่มีเครื่องลำยอง หน้าบันเรียบทั้งสองด้าน เฉลียงด้านหน้ามีหลังคาจั่นหับคลุม เดิมมุงด้วยกระเบื้องมี 1 ช่องประตู ด้านหลังปิดทึบ ผนังด้านข้างมีช่องหน้าต่างด้านละ 5 ช่อง บานประตูหน้าต่างเป็นไม้ มีกำแพงแก้วเตี้ย ๆ ล้อมรอบอุโบสถ บนลานประทักษิณมีใบเสมาหินแกรนิตแกะสลักตั้งบนฐานแบบเสมานั่งแท่น ภายในประดิษฐานพระพุทธรูปปูนปั้นลงรักปิดทอง ปางมารวิชัย และพระอัครสาวก เจดีย์ลักษณะเป็นเจดีย์ทรงระฆัง ก่ออิฐถือปูน มีซุ้มประดิษฐานพระพุทธรูปทั้ง 8 ทิศ สูงประมาณ 10.50 เมตร ปัจจุบันทางวัดได้ซ่อมแซมโดยก่อปูนปิดซุ้มพระที่ฐานเจดีย์ ต่อเติมยอดเจดีย์และทาสีใหม่ พระปรางค์ที่ซ่อมแซมไว้อย่างสวยงาม หอระฆังมีหลังคา ยอดจัตุรมุข
วัดน้อยแสงจันทร์

| วัดน้อยแสงจันทร์ |
| --- | --- |

ที่ตั้ง: ตำบลลาดใหญ่ อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดรังสรรค์ ปภสุสโร
 สถานีย่อยพระพุทธศาสนา
วัดน้อยแสงจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลลาดใหญ่ อำเภอเมืองสมุทรสงคราม จังหวัดสมุทรสงคราม
วัดน้อยแสงจันทร์สร้างเมื่อพ.ศ. 2459 ผู้สร้างคือ นายเหม็น นางน้อย นายจันทร์ และนางแสง ได้สละทรัพย์สมบัติ และที่ดินให้สร้างวัดพร้อมกับเรือนฝากระดานอีก 3 หลัง และยังได้จัดเพิ่มเติมให้ตลอดมา จึงได้ให้ชื่อวัดนี้ว่า "วัดน้อยแสงจันทร์" ตามชื่อผู้สร้าง เพียงแต่รายที่ 4 ซึ่งมีนามว่านายเหม็นนั้นเจ้าตัวเห็นว่าชื่ออาจจะไม่เป็นมงคลนัก จึงให้ใช้ชื่อเพียง 3 ราย
อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2473 สร้างโดยโดยนางน้อยและนายจันทร์ มีลักษณะเป็นอาคารเครื่องไม้มุงกระเบื้อง หลังคามุงกระเบื้องสีลดชั้นสองชั้น ช่อฟ้าใบระกาปูนปั้นประดับกระจก ด้านหน้ามีพาไลยื่นมีเสาสี่เหลี่ยมรองรับ ชายคาปีกนกด้านข้างมีเสากลมรองรับ ฝาอุโบสถเป็นฝาไม้กระดานลูกฟัก ภายในอุโบสถประดิษฐานพระประธาน เป็นพระพุทธรูปนั่งปางสมาธิ หล่อด้วยทองเหลือง หน้าตักกว้าง 27 นิ้ว สูง 32 นิ้ว สร้างเมื่อ พ.ศ. 2449 ศาลาการเปรียญภายในประดิษฐานพระประธาน เป็นะพระพุทธรูปนั่งปางสมาธิ หล่อด้วยทองเหลือง หน้าตักกว้าง 29 นิ้ว สูง 36 นิ้ว สร้างเมื่อ พ.ศ. 2449
วัดน้ำลัด (อำเภอนาน้อย)

| วัดน้ำลัด |
| --- | --- |

ที่ตั้ง: ตำบลสถาน อำเภอนาน้อย จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบ้านน้ำลัด  ตั้งอยู่ที่บ้านน้ำลัด หมู่ที่ 6 ตำบลสถาน อำเภอนาน้อย จังหวัดน่าน 
ก่อตั้งขึ้นในสมัย พ.ศ. 2398 มีผู้ก่อตั้งในสมัยนั้น คือ ผู้ใหญ่มา มาลัด มีพระภิกษุรูปแรก คือหลวงพ่อจันต๊ะ ปสธวโร
โบราณวัตถุที่พบ ได้แก่ จารึกบนแผงพระพิมพ์ไม้วัดน้ำลัด (พ.ศ. 2341) จารึกฐานพระพุทธรูปวัดน้ำลัด 1  (พ.ศ. 2343) จารึกฐานพระพุทธรูปวัดน้ำลัด 2 (พ.ศ. 2347) จารึกฐานพระพุทธรูปวัดน้ำลัด 3 (พ.ศ. 2337) จารึกฐานพระพุทธรูปวัดน้ำลัด 4  (พ.ศ. 2338) และกู่พระ สร้างด้วยอิฐและดินผสมหลายอย่าง ความสูงฐานล่าง 1 เมตร 9 ซ.ม. ตรงกลาง 1 เมตร 36 ซ.ม. ความสูง 4 เมตร 76 ซ.ม. ในกู่พระกว้างประมาณ 90 ซ.ม. สูง 1 เมตร ก่อสร้างเมื่อ พ.ศ. 2237
เห็ดทะเล

| เห็ดทะเล |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ชั้น:: Anthozoa
ชั้นย่อย:: Hexacorallia
อันดับ:: Corallimorpharia Stephenson, 1937

วงศ์
 Corallimorphia อนุกรมวิธานที่ไม่แน่นอน  Corallimorphidae  Discosomatidae  Ricordeidae  Sideractiidae
ชื่อพ้อง
 Coralliomorpharia
เห็ดทะเล (อังกฤษ: Mushroom anemones) เป็นสัตว์ทะเลไม่มีกระดูกสันหลังในไฟลัมไนดาเรียที่อยู่ในอันดับ Corallimorpharia พบอาศัยอยูในแนวปะการังน้ำตื้นของเขตร้อนทั่วโลก มีรูปรางคล้ายดอกไม้ทะเล (Actiniaria) มาก มีแผนปากกลม โดยแผ่นปากจะมีช่องปากอยู่ตรงกลาง และมีฐานสําหรับยึดเกาะ เห็ดทะเลบางชนิดจะมีหนวดที่รอบปากที่สั้นกวาดอกไมทะเลหรือบางชนิดก็ไมมีหนวดรอบปากหรือไม่สามารถมองเห็นจากภายนอกได้ เห็ดทะเลถูกแยกออกจากดอกไม้ทะเล  เพราะเห็ดทะเลมีโครงสรางทางสรีรวิทยาของรางกายคล้ายกับปะการังโครงแข็ง (Scleractinia) มากกวาดอกไม้ทะเล แตอยางไรก็ตามเห็ดทะเลไมสามารถสร้างโครงสร้างของรางกายที่เปนหินปูนไดเหมือนกับปะการังโครงแข็ง ดังนั้นนักอนุกรมวิธานจึงแยกเห็ดทะเลไว้ในอันดับ Corallimorpharia
เห็ดทะเลอาศัยและเจริญเติบโตบนก้อนหินหรือซากปะการังที่ตายแล้ว เป็นการดำรงชีวิตอยู่กับที่ไม่มีการเคลื่อนย้าย หรืออาจมีการเคลื่อนที่เล็กน้อยเพื่อความ อยู่รอดและการขยายพันธุ์ ในเนื้อเยื่อตามร่างกายของเห็ดทะเลจะมีสาหร่ายเซลล์เดียว คือ ซูแซนทาลี อาศัยอยู่และเป็นความสัมพันธ์แบบพึ่งพา เห็ดทะเลจะได้รับสารอาหารจากการสังเคราะห์แสงของซูแซนทาลีเป็นหลัก บางครั้งพบว่าซูแซนทาลีที่เจริญเติบโตมีจำนวนมากเกินไปเห็ดทะเลก็สามารถกรองกินซูแซนทาลีได้เช่นกัน โดยขึ้นอยู่กับสภาพแวดล้อมในขณะนั้น นอกจากนี้เห็ดทะเลบางชนิดยังสามารถจับสิ่งมีชีวิตขนาดเล็กกินเป็นอาหารเช่น ลูกกุ้ง, ลูกปลา ซึ่งเป็นการกินอาหารอาหารของเห็ดทะเลอีกวิธีหนึ่ง
เห็ดทะเลมีความสามารถในการสืบพันธุ์แบบไม่อาศัยเพศได้ดีมาก ส่วนมากที่พบคือการแตกหน่อ เห็ดทะเลจะใช้ฐานเคลื่อนย้ายตัวเองออกจากตำแหน่งเดิมแต่จะทิ้งเนื้อเยื้อส่วนหนึ่งไว้เล็กน้อย เนื้อเยื่อเหล่านี้จะสามารถพัฒนาขึ้นเป็นเห็ดทะเลตัวใหม่ได้ พบว่าเห็ดทะเลบางชนิดที่มีความสมบูรณ์สามารถแตกหน่อได้ถึง 5–6 หน่อในระยะเวลา 1 ปี อีกวิธีหนึ่งที่พบเห็นทั่วไป คือ เห็ดทะเลจะปล่อยตัวเองออกจากวัสดุยึดเกาะ และล่องลอยไปกับกระแสน้ำเมื่อไปตกในสถานที่ที่มีสภาพแวดล้อมที่เหมาะสม เห็ดทะเลเหล่านั้นจะสามารถเจริญเติบโตต่อไป
เห็ดทะเลมีสีสันสวยงาม และรูปร่างแปลกตา กอรปกับไม่ได้เป็นสัตว์ที่อยู่ในรายชื่อพระราชบัญญัติสงวนและคุ้มครองสัตว์ป่า จึงนิยมในการเก็บจากธรรมชาติเพื่อมาเลี้ยงไว้ในตู้ปลาทะเล ซึ่งปัจจุบันทางกรมประมงสามารถเพาะขยายพันธุ์เห็ดทะเลเป็นที่สำเร็จได้แล้ว
การจำแนก

จากเว็บไซต์เวิลด์รีจิสเตอร์ออฟมารีนสปีชีส์แบ่งไว้ทั้งหมด 46 ชนิด ครอบคลุม 10 สกุล ใน 4 วงศ์:
วงศ์ Actinodiscidae (วงศ์ว่างเปล่า)
วงศ์ Corallimorphidae Hertwig, 1882
สกุล Corallimorphus Moseley, 1877 -- 6 ชนิด
สกุล Corynactis Allman, 1846 -- 16 ชนิด
สกุบ Paracorynactis Haddon & Shackleton, 1893 -- 1 species
สกุล Pseudocorynactis den Hartog, 1980 - สกุลว่างเปล่า
วงศ์ Discosomatidae Duchassaing de Fonbressin & Michelotti, 1864
สกุล Amplexidiscus—1 ชนิด
สกุล Discosoma Rüppell & Leuckart, 1828 -- 11 ชนิด
สกุล Metarhodactis—1 ชนิด
สกุล Orinia – สกุลว่างเปล่า ** สกุล Paradiscosoma – สกุลว่างเปล่า
สกุล Platyzoanthus—1 ชนิด
สกุล Rhodactis Milne Edwards & Haime, 1851 -- 6 ชนิด
วงศ์ Discosomidae Verrill, 1869 (วงศ์ว่างเปล่า)
วงศ์ Ricordeidae Watzl, 1922
สกุล Ricordea—2 ชนิด
วงศ์ Sideractiidae
สกุล Nectactis Gravier, 1918 -- 1 ชนิด
สกุล Sideractis—1 ชนิด
รูปภาพ

Actinodiscus sp.
Corynactis californica
Pseudocorynactis sp.
Amplexidiscus fenestrafer
Discosoma sp.
Rhodactis rhodostoma
Ricordea yuma
ทากทะเล

| ทากทะเล |
| --- | --- |

Berghia coerulescens

คู่ Chromodoris lochi ที่ Puerto Galera ประเทศฟิลิปปินส์

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: หอยฝาเดียว Gastropoda
ชั้นย่อย:: Heterobranchia Heterobranchia
ชั้นฐาน:: Euthyneura Euthyneura
Subterclassis:: Ringipleura Ringipleura
อันดับใหญ่:: Nudipleura Nudipleura
อันดับ:: ทากทะเล Nudibranchia Cuvier, 1817

เคลด
 Euctenidiacea  Dexiarchia ดูข้อความสำหรับวงศ์ใหญ่
ความหลากหลาย
ประมาณ 3000 ชนิด
ทากทะเล เป็นสัตว์ไม่มีกระดูกสันหลังจำพวกมอลลัสกา  เช่นเดียวกับหอยและหมึก จัดอยู่ในชั้นหอยฝาเดี่ยว ในอันดับย่อย Nudibranchia
ทากทะเล มีลักษณะเด่น คือ ไม่มีเปลือกห่อหุ้มลำตัว เพราะเปลือกลดรูปจนมีขนาดเล็กคลุมตัวไม่มิด หรือไม่มีเปลือกเลย ทากทะเลส่วนใหญ่มีสีสวยสดงดงาม บางชนิดมีหลายสีบนตัวเดียวกัน และสามารถปรับสีของตัวให้เข้ากับสภาพของแหล่งอาศัย สีที่ฉูดฉาดของทากทะเลทำให้สัตว์อื่นหลีกเลี่ยงที่จะกินเป็นอาหาร เพราะทากทะเลจะสร้างสารเคมีที่เป็นพิษสะสมไว้ตามผิว เพื่อป้องกันตัว บางชนิดมีอวัยวะช่วยหายใจอยู่ทางด้านบนของหัวหรือลำตัว ซึ่งอาจมีลักษณะเป็นเส้น เป็นกระจุก หรือเป็นแผ่น หรือคล้ายเขา และเป็นสัตว์ที่ไม่มีตาสำหรับการมองเห็น ส่วนมากอาศัยอยู่ในแนวปะการัง และบริเวณใกล้เคียง กินอาหารพวกสาหร่าย, ฟองน้ำ, ดอกไม้ทะเล, ปะการังอ่อน, กัลปังหา และเพรียงหัวหอม ทั่วโลกพบประมาณ 2,000 ชนิด ในน่านน้ำไทยสำรวจพบประมาณ 100 ชนิด เช่น ทากเปลือย เป็นต้น
อ่านเพิ่ม

Thompson, T. E. (1976). Biology of opisthobranch molluscs Vol. 1. 207 pp., 21 pls. Ray Society, no. 151.
Thompson, T. E., & G. H. Brown (1984). Biology of opisthobranch molluscs Vol. 2. 229 pp., 41 pls. Ray Society, no. 156.
McDonald, Gary R. (7 July 2021). Institute of Marine Sciences. Bibliographia Nudibranchia, 3rd online Edition. A listing, by Author, of publications on nudibranchs.
McDonald, Gary R. (7 July 2021). Institute of Marine Sciences. Nudibranch Systematic Index, 3rd online Edition. An index of names given to nudibranchs and their subsequent use, referenced to Bibliographia Nudibranchia.
McDonald, Gary R. & J. W. Nybakken. (November 5, 2014). List of the Worldwide Food Habits of Nudibranchs
Coleman, Neville (2008). Nudibranchs Encyclopedia: Catalogue of Asia/Indo-Pacific Sea Slugs. Neville Coleman's Underwater Geographic. ISBN 0-947325-41-7
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q733595  Wikispecies: Nudibranchia  ADW: Nudibranchia  BOLD: 84976  EoL: 46449083  Fossilworks: 61455  GBIF: 980  iNaturalist: 47113  IRMNG: 11926  ITIS: 78156  NBN: NHMSYS0021056110  NCBI: 70849  NZOR: 53d00e53-98c8-489c-ab56-ac2edf787b27  Plazi: E27E87C0-FFB3-FFA9-FF0D-FB510C59D02B  WoRMS: 1762 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  เช็กเกีย
วอลเลย์บอลหญิงในโอลิมปิกฤดูร้อน 1988

| รายละเอียด |
| --- | --- |
ประเทศเจ้าภาพ:  เกาหลีใต้
วันที่: 20 – 29 กันยายน
ทีม: 8
สถานที่: 1 (ใน 1 เมืองเจ้าภาพ)
ชนะเลิศ:  สหภาพโซเวียต (สมัยที่ 4th)
รางวัล
ผู้เล่นทรงคุณค่า:  คาสซิลา ทริตต์
← ก่อนหน้าถัดไป →
วอลเลย์บอลหญิงในโอลิมปิกฤดูร้อน 1988 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 7 นับตั้งแต่ปี ค.ศ. 1964 จัดการแข่งขันระหว่างวันที่ 20 ถึง 29 กันยายน 1998  โดยวอลเลย์บอลหญิงทีมชาติสหภาพโซเวียต สามารถคว้าเหรียญทองไปครองได้เป็นสมัยที่ 4
การคัดเลือก

| การแข่งขัน | จำนวนทีม | ประเทศที่ผ่านการคัดเลือก |
| --- | --- | --- |
| เจ้าภาพ | 1 |  เกาหลีใต้ |
| วอลเลย์บอลหญิงในโอลิมปิกฤดูร้อน 1984 | 1 |  จีน |
| วอลเลย์บอลหญิงชิงแชมป์โลก 1986 | 1 |  คิวบา* |
| วอลเลย์บอลหญิงชิงแชมป์เอเชีย 1987 | 1 |  ญี่ปุ่น** |
| วอลเลย์บอลหญิงชิงแชมป์นอร์เซกา 1987 | 1 |  สหรัฐ |
| วอลเลย์บอลหญิงชิงแชมป์อเมริกาใต้ 1987 | 1 |  เปรู |
| วอลเลย์บอลหญิงชิงแชมป์ยุโรป 1987 | 1 |  เยอรมนีตะวันออก |
| วอลเลย์บอลหญิงในโอลิมปิกรอบคัดเลือกระดับโลก 1988 | 1 |  สหภาพโซเวียต*** |
| รวม | 8 |  |
*  คิวบา ผ่านการคัดเลือกในฐานะรองแชมป์วอลเลย์บอลหญิงชิงแชมป์โลก 1986 แต่เนื่องจากสงครามระหว่างเกาหลีเหนือ และเกาหลีใต้ ทำให้คิวบาได้เลือกอยู่ฝั่งเกาหลีเหนือ ทำให้ไม่สามารถเข้าแข่งขันได้ภายในเกาหลีใต้ และถูกแทนที่โดย  บราซิล
**  ญี่ปุ่น ผ่านการคัดเลือกในฐานะรองแชมป์วอลเลย์บอลหญิงชิงแชมป์เอเชีย 1987 เนื่องจาก  จีน ผ่านการคัดเลือกในฐานะแชมป์โอลิมปิกครั้งที่แล้ว
*** ในการแข่งขันครั้งนี้ ได้มีการเชิญทีมจากแอฟริกา ให้เข้าแข่งขัน แต่ไม่มีทีมใดสนใจเข้าแข่งขัน จึงต้องจัดการแข่งขันรายการระดับโลกที่อิตาลี โดยคัดเอาแชมป์เข้ามาแข่งขัน
ซึ่งได้แก่  สหภาพโซเวียต
การแบ่งกลุ่ม

| กลุ่ม A | กลุ่ม B |
| --- | --- |
  เยอรมนีตะวันออก   ญี่ปุ่น   เกาหลีใต้   สหภาพโซเวียต:   บราซิล   จีน   เปรู   สหรัฐ
รอบแบ่งกลุ่ม > กลุ่ม A

|  | ทีม | แต้ม | แข่ง | ชนะ | แพ้ | ชนะแต้ม | แพ้แต้ม | อัตราส่วนแต้ม | ชนะเซ็ต | แพ้เซ็ต | อัตราส่วนเซ็ต |
| --- | --- | --- | --- | --- | --- | --- | --- | --- | --- | --- | --- |
| 1. |  สหภาพโซเวียต | 5 | 3 | 2 | 1 |  |  |  | 8 | 3 | 2.666 |
| 2. |  ญี่ปุ่น | 5 | 3 | 2 | 1 |  |  |  | 8 | 6 | 1.333 |
| 3. |  เกาหลีใต้ | 4 | 3 | 1 | 2 |  |  |  | 4 | 7 | 0.571 |
| 4. |  เยอรมนีตะวันออก | 4 | 3 | 1 | 2 |  |  |  | 4 | 8 | 0.500 |
20 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| ญี่ปุ่น  | 3 - 2 |  สหภาพโซเวียต | 15- 2 • 8 -15 • 15-12 • 10-15 • 19-17 |  |
| เกาหลีใต้  | 3 - 1 |  เยอรมนีตะวันออก | 15- 6 • 14-16 • 15-10 • 15- 7 |  |
23 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| เยอรมนีตะวันออก  | 3 - 2 |  ญี่ปุ่น | 11-15 • 16-14 • 4 -15 • 15- 2 • 15- 7 |  |
| สหภาพโซเวียต  | 3 - 0 |  เกาหลีใต้ | 15- 5 • 15- 8 • 15- 7 |  |
25 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| สหภาพโซเวียต  | 3 - 0 |  เยอรมนีตะวันออก | 18-16 • 15- 7 • 15- 4 |  |
| ญี่ปุ่น  | 3 - 1 |  เกาหลีใต้ | 8 -15 • 15- 3 • 15-11 • 15- 8 |  |
รอบแบ่งกลุ่ม > กลุ่ม B

|  | ทีม | แต้ม | แข่ง | ชนะ | แพ้ | ชนะแต้ม | แพ้แต้ม | อัตราส่วนแต้ม | ชนะเซ็ต | แพ้เซ็ต | อัตราส่วนเซ็ต |
| --- | --- | --- | --- | --- | --- | --- | --- | --- | --- | --- | --- |
| 1. |  เปรู | 6 | 3 | 3 | 0 |  |  |  | 9 | 4 | 2.250 |
| 2. |  จีน | 5 | 3 | 2 | 1 |  |  |  | 8 | 4 | 2.000 |
| 3. |  สหรัฐ | 4 | 3 | 1 | 2 |  |  |  | 5 | 8 | 0.625 |
| 4. |  บราซิล | 3 | 3 | 0 | 3 |  |  |  | 3 | 9 | 0.333 |
20 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| จีน  | 3 - 0 |  สหรัฐ | 15- 9 • 15- 5 • 15- 7 |  |
| เปรู  | 3 - 0 |  บราซิล | 15-11 • 15-11 • 15- 3 |  |
23 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| สหรัฐ  | 3 - 2 |  บราซิล | 14-16 • 15- 5 • 15-13 • 12-15 • 15- 7 |  |
| เปรู  | 3 - 2 |  จีน | 13-15 • 15-13 • 7 -15 • 15-12 • 16-14 |  |
25 กันยายน 1988
| 0 | 1 | 2 | 3 | 4 |
| --- | --- | --- | --- | --- |

| จีน  | 3 - 1 |  บราซิล | 2 -15 • 15- 7 • 15-12 • 15-11 |  |
| เปรู  | 3 - 2 |  สหรัฐ | 12-15 • 9 -15 • 15- 4 • 15- 5 • 15- 9 |  |